આ ઉપરાંત પાટીદાર અગ્રણી નરેશ પટેલે પણ અલ્પેશ કથિરીયા અને હાર્દિકના આંદોલન મુદ્દે પ્રતિક્રિયા આપી હતી. નરેશ પટેલે પોતાના સંબોધનમાં કહ્યું હતું કે, ‘આજે હાર્દિકે છ એ છ સંસ્થાની વિનંતીનો સ્વીકાર કરીને પારણા કર્યા છે. તે બદલ પાટીદાર સમાજ આનંદમાં છે. અમને હાર્દિકની તબીયતને લઈને ચિંતા હતી જે આજે પારણા કરવાથી દૂર થઈ છે. આ ઉપરાંત અલ્પેશ કથિરીયા જલદી મુક્ત થાય તે માટે છ સંસ્થા સરકાર પાસે રજૂઆત કરશે. આમ તો રજૂઆત થઈ ગઈ છે અને વહેલી તકે નિર્ણય આવે તેવા પ્રયાસ કરીશું.’